‘আগামী ১৪ বছরে ফেসবুক ব্যবহারকারী হবে ৫০০ কোটি’ - কর্পোরেট
কর্পোরেট
‘আগামী ১৪ বছরে ফেসবুক ব্যবহারকারী হবে ৫০০ কোটি’
Arifur Rahman
2 বছর ago
২০৩০ সালের মধ্যেই সামাজিক যোগাযোগ মাধ্যম ফেসবুকের ব্যবহারকারীর সংখ্যা ৫০০ কোটি হবে বলে দাবি করলেন প্রতিষ্ঠানের প্রধান নির্বাহী মার্ক জাকারবার্গ। সম্প্রতি যুক্তরাষ্ট্রে এক অনুষ্ঠানে ফেসবুকের ভবিষ্যৎ কী এমন প্রশ্নের জবাবে তিনি একথা বলেন।
জাকারবার্গ বলেন, বর্তমানে ১৫০ কোটির বেশি মানুষ ফেসবুক ব্যবহার করছে। আমরা প্রত্যেককে এই সুবিধার আওতায় আনতে চাই।
জাকারবার্গ মনে করেন, আগামী ১৪ বছরে পৃথিবীর জনসংখ্যা ৭০০ কোটি থাকবে। তবে অধিকাংশ বিশেষজ্ঞ মনে করেন, ২০৩০ সালনাগাদ বিশ্বের জনসংখ্যা দাঁড়াবে ৮৫০ কোটিতে।
তাদের মতে, জাকারবার্গের পরিকল্পনার ঘাটতি আছে। বর্তমানে ফেসবুক ব্যবহারকারী যে হারে বাড়ছে, তা যদি চলতে থাকে; তবে আগামী ১৪ বছরে বড়জোর ৩০০ কোটি মানুষকে ফেসবুকের আওতায় আনা সম্ভব হবে।
অপরদিকে, একসময় ফেসবুক ব্যবহারকারী বাড়ার হার থেমে যাবে। এ বিষয়টি ফেসবুক বুঝতে পেরেছে বলেই বিশ্বের উন্নয়নশীল দেশগুলোতে, বিশেষ করে ইন্টারনেট সুবিধাবঞ্চিত অঞ্চলে ইন্টারনেট ছড়িয়ে দিতে ‘ফ্রি বেসিকস’-এর মতো প্রকল্প বাস্তবায়ন করছে। ‘ফ্রি বেসিকস’ উদ্যোগটি নিয়ে ফেসবুক যতই প্রচার চালাক না কেন, এটি সমালোচনার মুখে পড়েছে।
Comments
comments
Categories: সোশ্যাল মিডিয়া
Tags: উদ্যোগ, ফেসবুক, ফ্রি বেসিকস, ব্যবহারকারী, মার্ক জাকারবার্গ
Leave a Comment
কর্পোরেট
Powered by WordPress
Back to top